als_Latn dik_Latn sag_Latn
-
-
-
Policia e Kosovës njoftoi se të premten rreth orës 08:30 minuta një person nga një fshat i Suharekës ka njoftuar policinë se kishte parë disa mjete eksploduese në rrugë afër xhamisë së fshatit.
“Policia pasi ka pranuar informatën, ka dalë në vendin e ngjarjes dhe ka biseduar me dëshmitarin. Gjatë hetimit fillestar, dëshmitari i ka treguar policisë se ai dinte edhe për mjete tjera eksploduese që i kishte parë në Fushën e Gallushës,” tha zëdhënësi i Policisë së Kosovës për regjionin e Prizrenit, Hazir Berisha.
Pas kësaj informate, Berisha tha se Policia e Suharekës dyshoi në vërtetësinë e fjalëve të dëshmitarit duke kryer hetime shtesë nga të cilat forcat e rendit erdhën në përfundim se mjetet eksploduese ishin në pronësi të dëshmitarit.
Sipas policisë, dëshmitari i kishte nxjerrë këto mjete në rrugë dhe fushë të hapur , duke i paraqitur si rrezik për banorët përreth, për t’u liruar më lehtë prej tyre.
Pas intervistës është informuar prokurori i shtetit i cili ka nënshkruar vendimin për ndalimin e të dyshuarit për 48 orë, ndërsa Njësiti Kundër Mjeteve Eksploduese i ka asgjësuar të njëjtat.
Bëhej fjalë për tri bomba dore, sqaroi zëdhënësi Berisha.
komento përmes
unk unk unk als_Latn als_Latn als_Latn als_Latn als_Latn als_Latn als_Latn